Verstrengelde jong boggelrugwalvis gered | Maroela Media
Foto verskaf deur SAWDN
Craig Lambinon, woordvoerder van die Suid-Afrikaanse walvis-ontknopingsnetwerk (SAWDN), het gesê 'n boot in die omgewing het die organisasie in kennis gestel van 'n 7 meter lange walvis wat vermoedelik verstrengel geraak het in vislyn en drywende boeie wat aan die seebodem vasgemaak is.
"Lede van SAWDN, aan boord twee vaartuie van die NSRI Simonstad, is na die toneel ontplooi. Die boot, wat alarm gemaak het, het ook op die toneel gebly en hulle word geloof vir hul bystand," het Lambinon bygevoeg. Die walvis se lyf en vinne was in die vislyn en boeie verstrengel. "Tussen tien en twaalf snye moes gemaak word om die walvis te ontknoop."
'n Groter walvis, vermoedelik die jong boggelrugwalvis se ma, het ook in die gebied gebly en hulle het ná die ontknoping saam weggeswem.
"Ons is vol vertroue dat dit 'n suksesvolle operasie was."
Die boeie en vislyn is van die toneel verwyder.
Mooi so! Baie dankie Maroela Media ????
Verwyder die idiote wat nette aan die seebodem vasmaak ook asseblief! Van die aarde af , as dit moontlik is!